OzLabs/hebrew-wiki-articles huggingface dataset:
A Jolly Christmas from Frank Sinatra

A Jolly Christmas from Frank Sinatra הוא אלבום שירים מיוחד לכבוד חג המולד, אותו הוציא הזמר האמריקני פרנק סינטרה, במקור האלבום יצא לאור בשנת 1957 בידי חברת ההקלטות קפיטול רקורדס.
== הפקה ==
זה היה האלבום המלא הראשון אותו הוציא סינטרה במתכונת של שירי חג המולד, באלבום מתארחת מקהלת זמרים ועל התזמורת המלווה מנצח גורדון ג'קינס.

חברת ההקלטות קפיטול הוציאה מחדש את האלבום בשנת 1963, עם עטיפה שונה ותחת שם אחר, "The Sinatra Christmas Album", שם זה נשמר גם בגרסת התקליטור של האלבום שיצאה בשנת 1987. העטיפה והשם המקוריים הוחזרו לבסוף בשנת 2001 בהוצאה לאור האחרונה של האלבום עד עתה.

האלבום עצמו מכיל את כל הנעימות והלהיטים המוכרים לקהל. סינטרה עצמו שלא היה נחשב לזמר חג מולד, לא אהב את הוצאת האלבום וכפי שקרה באלבום החג הקודם, מבקרים טענו כי הוא לא נשמע נלהב מידי בעת שירתו ולא הוסיף את המגע המיוחד לו שנשמע באלבומיו הרגילים.

== משתתפים ==
* פרנק סינטרה - קולות
* הזמרים של ראלף ברוור - קולות רקע
* גורדון ג'קינס - מארגן, מנצח

== רשימת שירים ==
=== צד א' ===
# Jingle Bells
# The Christmas Song
# Mistletoe and Holly
# I'll Be Home for Christmas
# The Christmas Waltz
# Have Yourself a Merry Little Christmas

=== צד ב' ===
# The First Noel
# Hark! The Herald Angels Sing
# O Little Town of Bethlehem
# Adeste Fideles
# It Came Upon the Midnight Clear
# Silent Night

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי גרסאות כיסוי
קטגוריה:אלבומי חג המולד
קטגוריה:אלבומי חברת קפיטול רקורדס
Come Fly with Me

Come Fly with Me הוא אלבום של הזמר האמריקני פרנק סינטרה שיצא לאור בשנת 1958. זהו אלבום האולפן ה-17 של סינטרה וה-10 תחת חברת ההקלטות קפיטול.
==הפקה ==
באלבום שיתף סינטרה פעולה לראשונה עם המארגן/מנצח בילי מיי. באלבום זה חזר סינטרה, לאחר אלבום חג המולד שהוציא שנה קודם לכן, אל אלבום הנושא שמאפיין אותו לאורך רוב הקריירה. האלבום תוכנן כמסע מוזיקלי סביב העולם ועל פי בקשתו של סינטרה את השירים כתבו סמי כהן וג'ימי ואן האנסן.

בביוגרפיה שכתב המפיק הנודע ג'ורג' מרטין הוא מספר כי כאשר ביקר באולפני קפיטול בזמן ההקלטות הוא שמע את סינטרה מביע את חוסר שביעות רצונו מעטיפת האלבום שבה הוא נראה לטענתו באופן נלעג כמקדם מכירות לחברת TWA.

האלבום הגיע למקום הראשון במצעד הבילבורד בשבוע השני לצאתו ונשאר בפסגה למשך חמישה שבועות. כמו כן זכה האלבום למועמדות לפרס האלבום הטוב ביותר בטקס הגראמי של אותה השנה.

על אף שההקלטות נעשו בסטראו האלבום יצא אל החנויות בשיטת המונו בלבד, אלבום יצא בשיטת סטראו בסופו של דבר רק בשנת 1962. ההבדלים בין שתי הגרסאות של האלבום היו גדולים, האלבום משנת 1958 הוגדר בידי הפרשנים כבעל צליל עמוק יותר וחמים במיוחד בקטעי הנגינה של כלי המייתר וכלי הנשיפה, דבר שחסר בגרסת הסטראו של האלבום. הגרסה המקורית של האלבום משנת 1958 נחשבת היום לכמעט אבודה ודיי נדירה ולמעט כמה עותקים מקוריים הנמצאים בידי חברת קפיטול, ידוע כי האלבום המקורי משמש פריט לאספנים. כל ההוצאות המאוחרות יותר של האלבום שיצאו בשנים 1992 ו 1998 יצאו בגרסת סטראו בלבד.

האלבום הגיע למקום הראשון במצעד האמריקאי ושהה בפסגה במשך חמישה שבועות ולמקום השני במצעד הבריטי.

== משתתפים ==
* פרנק סינטרה - קולות
* בילי מיי - מארגן, מנצח

== רשימת שירים ==
=== צד א' ===

# Come Fly With Me
# Around the World
# Isle of Capri
# Moonlight in Vermont
# Autumn in New York
# On the Road to Mandalay

=== צד ב' ===

# Let's Get Away from It All
# April in Paris
# London By Night
# Brazil
# Blue Hawaii
# It's Nice to go Trav'ling

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת קפיטול רקורדס
קטגוריה:אלבומים שהגיעו למקום הראשון במצעד הבילבורד 200
מחוזות הונדורס

מבחינה מנהלית הונדורס מחולקת ל-18 מחוזות (département) אשר מחולקים לנפות.

{| border="1" cellspacing="0" style="border-collapse:collapse;" class="wikitable sortable"
|-
!#!!מחוז!! בירה!! שם בשפת המקור !! אוכלוסייה(2013) !!שטח
|-
|1
|איי באייה
|רואטאן
|Islas de la Bahía
|49,158
|261
|-
|2
|קורטס
|סן פדרו סולה
|Cortés
|1,570,271
|3,954
|-
|3||אטלנטידה|| לה סייבה|| Atlántida||436,2521||4,372
|-
|4||קולון||טרוחיו|| Colón||309,926 ||8,249 
|-
|5|| גרסיאס א דיוס||פוארטו למפירה|| Gracias a Dios||90,765||16,997
|-
|6||קופאן||סנטה רוסה דה קופאן|| Copán ||371,057 ||3,242 
|-
|7|| סנטה ברברה||סנטה ברברה|| Santa Bárbara||421,337|| 5,024
|-
|8
|יורו||יורו||Yoro||570,595||7,781
|-
|9
|אולנצ'ו||חוטיקלפה||Olancho||520,761||24,057
|-
|10
|אוקטופקה||אוקטופקה||Ocotepeque||146,030||1,630
|-
|11
|למפירה||גרסיאס||Lempira||321,179||2,234
|-
|12
|אינטיבוקה||לה אספרנסה||Intibucá|| 232,553||3,123
|-
|13|| קומאיאגואה|| קומאיאגואה|| Comayagua ||493,466 ||5,124 
|-
|14|| פרנסיסקו מורסאן||טגוסיגלפה|| Francisco Morazán ||1,508,906||8,619 
|-
|15||אל פאראיסו|| יוסקראן|| El Paraíso||455,5072||7,489
|-
|16||מחוז לה פאס||לה פאס|| La Paz||198,926||2,331
|-
|17|| ואיה|| נקאומה|| Valle||174,511 || 1,665
|-
|18|| צ'ולוטקה ||צ'ולוטקה|| Choluteca||459,124 ||4,211 
|}

==קישורים חיצוניים==

*
קטגוריה:הונדורס: חלוקה מנהלית
קטגוריה:רמת החלוקה המנהלית הראשונה לפי מדינה
הזרם הפטריוטי החופשי

הזרם הפטריוטי החופשי (בערבית: التيار الوطني الحر) המכונה גם "הזרם העאוני" (التيار العوني) הוא מפלגה נוצרית לבנונית, בראשות מישל עאון, גנרל לשעבר ומפקד צבא לבנון שכיהן כראש ממשלת המעבר בסוף תקופת מלחמת האזרחים הלבנונית בשנים 1988–1990. הזרם הוכרז רשמית כמפלגה ב-8 בספטמבר 2005.

המפלגה גורפת את מירב קולותיה מקרב הציבור הנוצרי, אך זוכה לפופולריות מסוימת גם בקרב המוסלמים, בשל היותו של עאון עושה דברם של בעלי אינטרסים מוסלמיים במדינות זרות. הזרם הפטריוטי תומך בחילוניות וכן בזכותם של גולים לבנונים להשתתף בבחירות במדינה. המפלגה היא בעלת בריתה של חזבאללה, ומשתייכת לקואליציית 8 במרץ.

== חזרת עאון מגלות ==
עאון סיים 15 שנות גלות בחזרתו ללבנון ב-7 במאי 2005, 11 ימים לאחר נסיגת הצבא הסורי מאדמת לבנון. הוא ערך מסיבת עיתונאים קצרה בשדה התעופה הבינלאומי של ביירות לפני שהמשיך עם פמלייתו לבקר בקבר החייל האלמוני של קורבנות מלחמת האזרחים. לאחר תפילה והכרת תודה לאזרחי לבנון, סר עאון לקברו של ראש ממשלת לבנון לשעבר רפיק אל-חרירי, לחלוק לו כבוד. לאחר מכן, נסע לבקר את סמיר ג'עג'ע שהיה עדיין כלוא באותו זמן. ביקורו המשיך בכיכר השהידים, שם התקבל בברכה על ידי לבנונים רבים שהגיעו לראותו מכל רחבי המדינה.

מאז הגעתו מתגורר עאון בדירה חדשה במחוז ריבייה, ושם ביקרה אותו משלחת גדולה של חברי הכוחות הלבנוניים שהיו אויביו בעבר. עאון וסיתרידה ג'עג'ע, רעייתו של סמיר ג'עג'ע הכלוא, התפייסו בפומבי ועאון קרא לשחררו מהכלא. מבקרים נוספים בימים הבאים היו דורי שמעון מנהיג המפלגה הליברלית הלאומית (לבנון), סולאנג' ג'ומאייל, נאילה מעווד (רעייתו של הנשיא המנוח רנה מעווד), וחבר הפרלמנט מהאופוזיציה בוטרוס חרב. הפטריארך נסראללה בוטרוס ספיר מהכנסייה המרונית שלח גם כן משלחת לקבל את פניו, ואפילו המפלגה השיעית חזבאללה שלחה נציגים לקבל את פניו.

== הבחירות ועליית הזרם הפטריוטי החופשי ==
בבחירות בשנת 2005 עלה הזרם הפטריוטי עם מצע סדור שכלל רפורמות כלכליות ופוליטיות, מה שגרף את תמיכתם של נוצרים לבנונים רבים.

== מזכר ההבנות בין הזרם לחזבאללה ==
בשנת 2006 חתמה המפלגה על מזכר הבנות עם חזבאללה, המסדיר את יחסיהם ודן בתנאים לפירוקו של חזבאללה מנשקו. התנאי השני והשלישי לפירוקם היה חזרתם של אסירים לבנונים מבתי הכלא בישראל ועריכת תוכנית הגנתית להגנת המדינה מפני האיום הישראלי. ההסכם גם דן בחשיבות הגדולה של קיום יחסים תקינים עם סוריה ובקשה למידע בנושא האסירים הפוליטיים הלבנונים הכלואים בסוריה.

== באופוזיציה - 2006 ==
תומכי המפלגה השתתפו בהפגנות המוניות במרכז ביירות, יחד עם תומכי אמל וחזבאללה ודרשו מראש הממשלה פואד סניורה להתפטר.

== בממשלה - 2008 ==
ב-11 ביולי 2008 נבחרו לממשלה חברי הזרם, סגן ראש הממשלה עיסאם אבו ג'מרה, ג'בראן באסיל שר התקשורת ומאריו עאון השר לעניינים חברתיים. הייתה זו הפעם הראשונה בה חברי הזרם נכנסו לממשלה לבנונית כלשהי.

המפלגה נחלשה מאוד בבחירות 2022 ואיבדה כמעט חצי ממושביה.

== אורנג' טי-וי ==
הזרם הפטריוטי החופשי השיק את תחנת הטלוויזיה שלו, Orange TV, ב-20 ביולי 2007, וכן השיק ב-1 ביוני 2009 תחנת רדיו שנקראת "סות אל-מדה" (קול המרחב).

==קישורים חיצוניים==
* 

קטגוריה:לבנון: מפלגות
קטגוריה:מפלגות נוצריות
קטגוריה:מפלגות שהוקמו ב-2005
דוד לידא

רבי דוד לידא (לפי הערכה ה'שצ"ב (1632) – כ"ז בחשוון ה'תנ"ז (1696) היה רבה של אוסטרוה, מגנצא, קהילת האשכנזים באמסטרדם ומלומד.

==ביוגרפיה==
נולד בעיר זוועלין שבווהלין, פולין (כיום באוקראינה), שם כיהן אביו רבי אריה ליב כאב"ד. הוא היה בן אחותו של רבי משה רבקש, מחבר הספר "באר הגולה", ותלמידו של רבי יהושע העשיל מקרקוב. הוא זכה לשם לידא על שם העיר לידא שהייתה העיר הראשונה שבה כיהן כרב בשנת ה'תל"א. כן, שימש ברבנות בערים שוואל, אוסטרוה, מיינץ, והחל בשנת ה'ת"מ (1680) כרבה של הקהילה האשכנזית של אמסטרדם. שם הואשם בנטייה לשבתאות, ואחר כך גם בגנבות ספרותיות, בספרו 'מגדול דוד', על מגילת רות, שעל פי הטענה מבוסס על ספר של הרב חיים כהן מחלב.

בשנת ה'תמ"ב 1682 הודח הרב לידא ממשרתו. הוא שב לפולין, העלה את טענותיו בפני ועד ארבע ארצות, ואף הדפיסן בקונטרס שנתן לו את השם "באר עשק", כפי שנקראה הבאר שחפר יצחק אבינו, והתעוררה עליה מריבה עם הפלשתים. טענותיו התקבלו בקרב חכמי פולין. הוא נסע לאמסטרדם ושם הצדיקוהו גם חכמי הספרדים. כתוצאה מכך שב לתפקידו בקהילה האשכנזית שם, אולם לאחר זמן קצר חזר שוב לפולין, שם נפטר ונקבר בלבוב.

==האשמות בגנבה ספרותית==
בהמשך להאשמות שעלו בימי חייו של הרב לידא, האשים אותו גם הרב יעקב עמדן שספרו "מגדול דוד" הוא גנבה ספרותית. גם החיד"א אישר שהספר נלקח מהרב חיים כהן, אך דן את הרב לידא לכף זכות וציין שרמז את שמו של המחבר האמיתי בהקדמה לספר, במילים "מקור חיים... כהנא רבא".

החוקר נחמיה בריל טען שגם ספרו הראשון של הרב לידא, ספר המוסר "דברי דוד", לא חובר על ידיו, אלא הועתק מתוך "ספר היראה" מאת רבי דוד מפאראביטש. מצדדי הרב לידא השיבו ש"דברי דוד" הודפס בלובלין בשנת ה'תל"א, ואילו "ספר היראה" הודפס בשנת ה'תפ"ד, 27 שנים לאחר פטירתו של הרב לידא. עוד הם טוענים שאין דמיון בין הספרים.

גם לגבי החיבור "עשרה הילולים" (פירוש לספר תהילים בקובץ "יד כל בו"), נטען כי הוא לקוח מפירושו של החוקר הנוצרי היינריך יעקב בסהויזן. אך ההנחה היא שהטעות נעשתה על ידי המוציאים לאור, ולא על ידי הרב לידא.

==מספריו==
רבי דוד לידא חיבר ספרים רבים, בהם ספרי הלכה וכן ספרי דרוש וקבלה.
* [http://www.hebrewbooks.org/9493דברי דוד] - מאמרי מוסר מחולקים לפי ימות השבוע, לובלין תל"א, 1671
* 
* - דברי קבלה על מגילת רות, אמשטרדם ת"מ-תמ"א, 1680.
* [http://www.hebrewbooks.org/35122שומר שבת] - על הלכות שבת, הוצא לאור ב - 1683.
* [http://www.hebrewbooks.org/6120עיר דוד] - חיבור על השולחן ערוך בתוספת דרושים על מאמרי חז"ל ומדרשים תמוהים, אמסטרדם תמ"ג, 1683.
* [http://www.hebrewbooks.org/34419עיר מקלט] - על תרי"ג מצוות, דיהרנפורט ת"ן, 1690.
* חלֻקי אבנים - חידושים על פירוש רש"י לתורה, פירדא תנ"ג, 1693 ([http://www.hebrewbooks.org/6029 מהדורה שנייה], פודגוז'ה תרנ"ח)
* - אוסף של 14 כתבים (כמניין י"ד) שחיבר. הוצא לאור לאחר פטירתו, פרנקפורט תפ"ז, 1727.
* 

==לקריאה נוספת==
* אברהם אבא אייזנער, [http://www.hebrewbooks.org/29150תולדות הגאון ר' דוד לידא], הוצאת אדולף אייזנער, ברסלוי ה'תרצ"ח.
* 

==קישורים חיצוניים==
* 

==הערות שוליים==

קטגוריה:יהודים מווהלין
קטגוריה:מחברי ספרות תורנית
קטגוריה:רבנים הולנדים
קטגוריה:לידא: רבנים
קטגוריה:אוסטרוה: רבנים
קטגוריה:מגנצא: רבנים
קטגוריה:ילידי 1650
קטגוריה:נפטרים ב-1696
Aqua

Aqua הוא לוויין מחקר רב-לאומי המופעל על ידי נאס"א ונע במסלול סביב כדור הארץ.

שמו של הלוויין, הוא המילה הלטינית למים וזאת מאחר שאת רוב המידע הוא אוסף מעל האוקיינוסים.

הלוויין שוגר ב-4 במאי 2002 והמכשירים שעליו נועדו לאסוף מידע אודות התאיידות מים מהאוקיינוסים, אחוז האדים באטמוספירה, תנועות, כמות וסוגי עננים, עוצמת אנרגיית הקרינה, כמויות וסוגי משקעים בפיזור גאוגרפי על פני רצף זמן, מעקב אחר נסיגת הקרחונים בים וביבשה, מידת האובך, אחוזי לחות הקרקע וכמות הכיסוי הצמחי, וכן מדידת הטמפרטורות בים, ביבשה ובאוויר.

Aqua נושא שישה מכשירי מדידה שסופקו ומופעלים על ידי סוכנויות שונות:
* AMSR-E - מד קרינה לגלים אלקטרומגנטיים, נועד למדידת טמפרטורות במקומות שונים, תכונות עננים, מהירות הרוח על פני הקרקע, שטף קרינת גוף שחור, 
* MODIS - מצלמה כללית למדידת אורכי גל (ספקטרו-רדיומטר) בודקת גם תרסיסים ותרחיפים באוויר. עננים, תכסית הקרקע ושינויים בה (כולל צמחייה), התפרצויות געשיות ודליקות.
* AMSU-A - מד קרינה לגלי מיקרו המיועדים לאמוד את הטמפרטורה והלחות באטמוספירה העליונה ובסטרטוספירה.
* AIRS - מכשיר משלים ל-AMSU המודד את הטמפרטורה בעזרת גלי תת-אדום
* HSB - למדידת הלחות באטמוספירה, שימוש בגלי VHF מאפשר מדידות גם כאשר יש עננים רבים.
* CERES - למדידת התחממות כדור הארץ, מודד את כמות קרינת השמש האפקטיבית הנפלטת מפני כדור הארץ, האנרגיה הכללית הנקלטת ומחשב את ההפרש.

==קישורים חיצוניים==

[http://stuffin.space/?intldes=2002-022A&search=aqua מעקב אחרי הלווין באתר stuffin space]

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לוויינים אמריקאיים
קטגוריה:מדעי כדור הארץ
ניקולא שפיריץ'

ד"ר ניקולא שפיריץ (בסרבית: Никола Шпирић, נולד ב-4 בספטמבר 1956) הוא פוליטיקאי סרבי-בוסני ששימש כראש ממשלת בוסניה והרצגובינה בשנים 2007 עד 2012.
== חייו ==
נולד בבוסניה והרצגובינה, אז חלק מהרפובליקה הפדרלית הסוציאליסטית של יוגוסלביה. את השכלתו התיכונית והאקדמית רכש בסרייבו. בשנים 1980–1992 היה מלמד באוניברסיטה המקומית. בשנת 1992 עבר לאוניברסיטה בבאניה לוקה. סיים עבודת תואר שלישי בשנת 1999.

בשנת 1997 נבחר לפרלמנט כנציג של המפלגה הדמוקרטית הסרבית.

ב-4 בינואר 2007 נבחר לעמוד בראשות ממשלת בוסניה והרצגובינה (הושבע לתפקיד ב-11 בינואר). סיים את כהונתו ב-12 בינואר 2012 כאשר הוחלף על ידי ויאקוסלב בוואנדה.

==קישורים חיצוניים==

קטגוריה:ראשי ממשלת בוסניה והרצגובינה
קטגוריה:בוסנים שנולדו ב-1956
הוקוס פוקוס

הוקוס פוקוס הוא צירוף מילים המשמש קוסמים כדי להפעיל, לכאורה, את הקסם.

מקור הצירוף אינו ידוע, אך ניכר דמיון רב בינו לבין רצף המילים הלטיני "Hoc est Corpus Meum" (נקרא: הוק אסט קורפוס מאום, ובעברית: זהו גופי) המשמש את הכומר במהלך טקס ההמרה הנוצרי, בו הופך הכומר, לכאורה, את הלחם והיין לגופו ודמו של ישו. ייתכן שהמאזינים לטקס בימי הביניים, שברובם לא ידעו לטינית, קלטו והשרישו עיוות מסוים של המשפט, וכך נוצר הצירוף "הוקוס פוקוס".

התיעוד הראשון לשימוש במילים "הוקוס פוקוס" במהלך מופע קסמים הוא מהמאה ה-17, אצל קוסם החצר של ג'יימס הראשון, מלך אנגליה, שכינה עצמו "ההוקוס פוקוס המצוין ביותר של הוד מלכותו".

==ראו גם==
* אברקדברא

==קישורים חיצוניים==

==הערות שוליים==

קטגוריה:ביטויים
קטגוריה:קסמים
לוטפי משעור

לוטפי כרם משעור (בערבית: لطفي كرم مشعور; 1947 - 22 ביוני 2006) היה עיתונאי ערבי-ישראלי.

== חייו ==
משעור נולד בכפר ראמה. הוא למד בגימנסיה כרמיה (בבניין בית הספר אליאנס, שהפך מאוחר יותר לבית הספר רנה קסין) בירושלים, סיים לימודי תואר ראשון בכלכלה באוניברסיטת חיפה ולמד עיתונאות במכללה בתל אביב.

בשנת 1970 ייסד את "משרד הפרסום של נצרת", משרד הפרסום הראשון במגזר הערבי, באותה שנה נישא לוידא חזינה-משעור מהעיר בית לחם. בשנות השבעים פרסם כתבות ורשימות ב"העולם הזה" ובעיתונים שונים בעברית ובערבית. בשנת 1983 ייסד והחל להוציא לאור את העיתון "א-סנארה". במקביל הגיש לוטפי פינות בקול ישראל בערבית, בגלי צה"ל ובערוץ 2, וכן בערוצים הקהילתיים של חברת הוט. בשנת 2000 ייסד והוציא לאור את הירחון "לילכ" שהיה לירחון הראשון במגזר הערבי, ויזם את הקמתה של תחנת הרדיו הפרטית הראשונה במגזר הערבי, "רדיו 2000".

בפברואר 2004 הוזמן משעור ללוות את מסעו של הנשיא משה קצב לצרפת כעיתונאי. בנמל התעופה בן-גוריון הופרד משעור משאר חברי המשלחת ועבר בדיקה ביטחונית שאותה תיאר כ"משפילה". להבנתו, עבר בדיקה זו בשל היותו ערבי. כתוצאה מכך משעור ביטל את נסיעתו וחזר לביתו. הנשיא משה קצב וראש השב"כ אבי דיכטר התנצלו בפניו לאחר מכן.

משעור הלך לעולמו ב-2006 לאחר מחלה קשה. לאחר פטירתו החליפה אותו אלמנתו וידא משעור כעורכת ראשית של העיתון עד לפטירתה ב-2023. לזוג נולדו שתי בנות והם נקברו בבית הקברות בכפר ראמה.

==קישורים חיצוניים==
* 
* 

==הערות שוליים==

קטגוריה:בוגרי אוניברסיטת חיפה
קטגוריה:בוגרי תיכון רנה קסין
קטגוריה:עורכי עיתונים ישראלים
קטגוריה:עורכי עיתונים ערבים
קטגוריה:עיתונאים ישראלים
קטגוריה:עיתונאים ערבים ישראלים
קטגוריה:ערבים נוצרים ישראלים
קטגוריה:ראמה (יישוב): אישים
קטגוריה:ישראלים שנולדו ב-1947
קטגוריה:ישראלים שנפטרו ב-2006
דיור מוגן

בית דיור מוגן ב[[אנגליה]]
דיור מוגן הוא מרכז מגורים המיועד לבני הגיל השלישי ומספק להם מגוון שירותי רווחה, בריאות ופנאי. בשונה מבית אבות, דיור מוגן מורכב לרוב ממבוגרים עצמאיים באופן מלא או חלקי שאינם נזקקים לשירותים סיעודיים (הגדרתו של קשיש כעצמאי נתונה למבחנים של גורמי הרווחה).

דיור מוגן תומך גם בקשישים, אך מיועד לבני גיל הזהב העצמאיים, אלה המסוגלים לבצע פעולות יומיומיות בלי להזדקק לעזרה.

דיור מוגן מוסדר בישראל בחוק הדיור המוגן, תשע"ב-2012.

==מאפיינים==
דיור מוגן "[[מגדלי הים התיכון נורדיה"]]
דיור מוגן מיועד למבוגר שחי בו בדירה קטנה, הכוללת חדר שינה, סלון ומטבחון, ולעיתים חדר נוסף. מרכז הדיור המוגן כולל חדר אוכל ומתקני פנאי כגון חדר כושר, בריכת שחייה, אולם הרצאות וספרייה. בסביבתו ניתן למצוא לרוב שירותים נוספים, כגון מרכז קניות, המשמשים גם את דיירי הדיור המוגן.

דיור מוגן מאפשר לדייריו לנהל חיי חברה עצמאיים ומלאי פעילות. בתוך כך, דיור מוגן נועד לספק לבני גיל הזהב את כל השירותים החיוניים בשלב זה של חייהם, בהם:
* צוותי רפואה וסעד
* שמירה וביטחון 24 שעות ביממה
* סיוע סוציאלי
* סיוע פסיכולוגי
* שירותי הסעדה
* אירועי תרבות ופנאי קהילתיים
* שירותי ניקיון ותחזוקת חדרים.

סוג נוסף של דיור מוגן ההולך ונעשה נפוץ בישראל הוא עבור אנשים הסובלים ממחלות נפש, אך מסוגלים בעזרת סיוע, לחיות בדירה עצמאית ולא במוסד תוך שהם מקבלים את הסיוע שנזקקים לו. סוג זה של דיור מוגן שונה מהדיור המוגן עבור קשישים בכך שהוא ממומן על ידי המדינה ומשרד הבריאות, וניתן כחלק משירותי סל שיקום. השירות מבוצע על ידי עמותות המשולמות ממשרד הבריאות, ובו ניתנים למתמודדים שירותי ליווי של עובדים סוציאליים ומדריכי שיקום.

== מימון ==
בעוד שלטובת מגורים בבית אבות ניתן לקבל מימון ממשלתי, במעבר לדיור מוגן אין אפשרות לקבל מימון שכזה. התשלום עבור חיים במרכז דיור מוגן נעשה באופן פרטי בלבד. 

התשלום בגין הדיור המוגן כולל מסלולים אחדים, המבוססים על המרכיבים:
* דמי כניסה חד-פעמיים, לשם התאמת הדירה לדייר החדש.
* פיקדון גבוה (מאות אלפי שקלים), שנשחק (כולו או חלקו) במשך שנות המגורים בדיור המוגן.
* תשלום חודשי קבוע. ניתן להקטין את גובה הפיקדון בתמורה לתשלום חודשי גבוה יותר.
* תשלום נוסף בגין שירותים שאינם כלולים בחבילה הבסיסית.

==ראו גם==
*בית אבות
*דיור מוגן (שיקום) - דיור מוגן ספציפי לאוכלוסיות בעלות רקע פסיכיאטרי.
*עמידר
*הגיל השלישי

==לקריאה נוספת==
* נילי שגיא, חוק הדיור המוגן - הלכה למעשה, הוצאת נבו, 2019.
* בני שטיינברג, במקום שאין אף אחד, כנרת זמורה-ביתן, 2021.

==קישורים חיצוניים==

*[https://www.human.co.il/2977/ רשימת דיור מוגן בישראל], באתר מרכז מידע גיל הזהב
*
*
*עו"ד רקפת שפיים מרדכי, [https://www.lawguide.co.il/articles/4083/B-23705/ חידושים בתחום הדיור המוגן], אפריל 2019
* 

*
קטגוריה:מגורים
קטגוריה:זקנה
קטגוריה:רווחה
Travelocity

דוכן של Travelocity ב[[לאס וגאס]]
Travelocity היא סוכנות נסיעות מקוונת בבעלות מלאה של Sabre Holdings, חברה ציבורית לשעבר שנקנתה במרץ 2007 בידי Silver Lake Partners ו-Texas Pacific Group. מטה החברה נמצא בסאות'לייק שבטקסס עם משרדים בניו יורק, סן פרנסיסקו, סן אנטוניו ומחוץ לארצות הברית.
== פעילות ==
Travelocity היא חברת הנסיעות השישית בגודלה בארצות הברית וחברת הנסיעות המקוונת השנייה בגודלה בעולם, המציעה מבצעים, קניות חד-פעמיות והזמנת טיסות ביותר מ-700 חברות תעופה, כ- 55,000 מלונות, למעלה מ-50 חברות השכרת רכב, 8 קווי שייט גדולים ויותר מ -6,500 חבילות נופש. בארצות הברית, בנוסף לאתר הבית שלה, החברה מפעילה גם שרותי נסיעות מלאים ללקוחות עסקיים. האתר מוצע באנגלית, גרמנית וצרפתית, ובנוסף לשרת את ארצות הברית, החברה מציעה גם אתרי אינטרנט המותאמים ללקוחות בקנדה, בריטניה, אסיה ואירופה.<ref></ref> בלאס וגאס מפעילה החברה גם דוכן גדול למכירת כרטיסים למופעים ופעילויות אחרות באזור.

==קישורים חיצוניים==
* 

==הערות שוליים==

קטגוריה:חברות אמריקאיות
קטגוריה:סוכנויות נסיעות
מחוזות הרפובליקה הדומיניקנית

מבחינה מנהלית הרפובליקה הדומיניקנית מחולקת ל-31 מחוזות ( provincia) ואזור הבירה (Distrito Nacional). המחוזות מחולקים לנפות.

{| border="1" cellspacing="0" style="border-collapse:collapse;" class="wikitable sortable"
|-
! מס' !!מחוז!! בירה!! שם בשפת המקור !! אוכלוסייה(2014) !!שטח
|-
|1|| מחוז מונטה כריסטי|| מונטה כריסטי|| Monte Cristi||150,833 || 1,924 
|-
|2|| מחוז ולוורדה|| מאו|| Valverde||217,026 || 823 
|-
|3|| מחוז פוארטו פלטה|| פוארטו פלטה|| Puerto Plata||498,232 || 1,853 
|-
|4|| מחוז אספאייאט||מוקה|| Espaillat||333,401 ||838
|-
|5|| מחוז ארמנאס מירבל|| סלסדו|| Hermanas Mirabal||121,887 || 440 
|-
|6|| מחוז מריה טרינידד סנצ'ס|| נגואה|| María Trinidad Sánchez ||195,886 || 1,272 
|-
|7|| מחוז סמנה|| סמנה|| Samaná||139,707 || 854 
|-
|8|| מחוז דחבון|| דחבון|| Dajabón ||87,274 ||1,021 
|-
|9|| מחוז סנטיאגו רודריגס|| סבנטה|| Santiago Rodríguez||99,044 || 1,111 
|-
|10|| מחוז סנטיאגו|| סנטיאגו דה לוס קביירוס|| Santiago||1,543,362 || 2,837
|-
|11|| מחוז לה וגה|| קונספסיון דה לה וגה|| La Vega||385,101 ||447,905 
|-
|12|| מחוז דוארטה||סן פרנסיסקו דה מקוריס|| Duarte||338,649 || 1,605
|-
|13||מחוז אליאס פיניה|| קומנדדור|| Elías Piña||84,632||1,426
|-
|14|| מחוז סן חואן|| סן חואן דב לה מגואנה|| San Juan||317,293 || 3,569 
|-
|15|| מחוז מונסניור נואל || בונאו|| Monseñor Nouel||203,1836 || 992
|-
|16|| מחוז סנצ'ס רמירס || קוטואי|| Sánchez Ramírez ||248,807|| 1,196 
|-
|17|| מחוז מונטה פלטה|| מונטה פלטה|| Monte Plata||222,641 || 2,632
|-
|18|| מחוז אטו מאיור|| אטו מאיור|| Hato Mayor||103,032 || 1,329 
|-
|19|| מחוז אל סייבו||אל סייבו|| El Seibo||110,212||1,787 
|-
|20|| מחוז לה אלטגרסיה|| איגוויי|| La Altagracia||372,289 || 3,010 
|-
|21||מחוז אינדפנדסיה || חימני|| Independencia ||74,583|| 2,006 
|-
|22|| מחוז באורוקו||נאיבה|| Baoruco ||111,269 ||1,282 
|-
|23|| מחוז אסואה || אסואה|| Azua||298,246||2,531
|-
|24|| מחוז סן חוסה דה אוקואה|| סן חוסה דה אוקואה|| San José de Ocoa||97,640 || 855 
|-
|25|| מחוז סן קריסטובל|| סן קריסטובל|| San Cristóbal||640,066 || 1,266 
|-
|26|| מחוז עיר הבירה||סנטו דומינגו|| Distrito Nacional ||1,402,749 ||104 
|-
|27|| מחוז סנטו דומינגו || סנטו דומינגו אסטה|| Santo Domingo||3,263,053 || 1,296
|-
|28|| מחוז סן פדרו דה מקוריס|| סן פדרו דה מקוריס|| San Pedro de Macorís ||392,911 || 1,255 
|-
|29|| מחוז לה רומנה|| לה רומנה|| La Romana||344,580 || 654 
|-
|30|| מחוז פדרנלס|| פדרנלס|| Pedernales||52,165 || 2,075 
|-
|31||מחוז בראונה||בראונה|| Barahona||232,818 || 1,739 
|-
|32|| מחוז פרביה||בני|| Peravia||217,241 ||792
|}

==קישורים חיצוניים==

*
מחוזות טרינידד וטובגו

מבחינה מנהלית טרינידד וטובגו מחולקת ל-5 מחוזות עירוניים, 9 מחוזות מרחביים ומחוז אוטונומי .

מפת מחוזות טרינידד וטובגו

{| border="1" cellspacing="0" style="border-collapse:collapse;" class="wikitable sortable"
|-
| מס' ||מחוז|| בירה|| שם בשפת המקור || אוכלוסייה נכון לשנת 2011||שטח
|-
|1 || מחוז ארימה || ארימה|| Borough of Arima||33,606||11
|-
|2 ||מחוז צ'אגואנס||צ'אגואנס|| Borough of Chaguanas ||83,516 ||60 
|-
| 3 ||מחוז פוינט פורטין||פוינט פורטין|| Borough of Point Fortin||20,235 || 24 
|-
| 4||מחוז פורט אוף ספיין|| פורט אוף ספיין|| City of Port of Spain ||37,074 ||13 
|-
|5 ||מחוז סן פרננדו||סן פרננדו|| City of San Fernando ||48,838 || 19
|-
|6 ||מחוז רובה-טבקט-טולפרו|| קובה|| Couva-Tabaquite-Talparo||178,410 ||719
|-
|7 ||מחוז דיאגו מרטין||פטי וולי|| Diego Martín||102,957||128 
|-
|8 ||מחוז פנל-טבה||פנל|| Penal-Debe||89,392 ||247
|-
|9 || מחוז פרינסס טאון|| פרינסס טאון|| Princes Town||102,375 || 621 
|-
|10 ||מחוז ריו קלרו-מאיארו|| ריו קלרו|| Río Claro-Mayaro||35,650 || 814 
|-
|11 ||מחוז סן חואן-לבנטייה ||לבנטייה|| San Juan-Laventille ||157,258 || 239 
|-
|12||מחוז סנגרה גראנדה|| סנגרה גראנדה|| Sangre Grande||75,766 || 927 
|-
|13 ||מחוז סיפריה|| סיפריה|| Siparia||86,949 || 495 
|-
|14 ||מחוז טונפונה-פיארקו|| טונפונה|| Tunapuna-Piarco ||215,119 || 510 
|-
|15||מחוז טובגו|| סקרבורו|| Tobago ||54,000 || 300 
|-
|}

קטגוריה:טרינידד וטובגו: חלוקה מנהלית
קבר רבי עובדיה מברטנורא

קבר רבי עובדיה מברטנורא הוא מערת קבורה, המיוחסת כקברו של רבי עובדיה מברטנורא ממפרשי המשנה ורבה של ירושלים, שנטמן במקום ככל הנראה בשנת ה'ר"ץ (1529).

==מקום הקבר==
הקבר נמצא בצדה המזרחי של עיר דוד, למרגלות הר הזיתים, בחלקה המכונה "חלקת הספרדים". 

יש הטוענים למסורת עתיקה המצביעה כי במערה זו, קבורים גם הרמב"ן ורבי מרדכי בן הלל. רבי משה בן חביב מתאר בספרו "גט פשוט": . 

עמותת אלע"ד העוסקת בפיתוח עיר דוד, משקיעה רבות בטיפוח הקבר.

ביוני 2007 הגישה מפלגת ש"ס הצעת חוק על פיה יאסר לנהל משא ומתן על אפשרות מסירת קבר עובדיה מברטנורא לפלסטינים, ללא אישור הכנסת.

==ההילולה==
בשנת 2006 החלה עמותת אלע"ד להנהיג הילולא על הקבר המיוחס לרבי עובדיה מברטנורא, בתאריך ג' בסיוון, לפי העמותה זה חידוש של מסורת ארוכת שנים, אולם יהושע מונדשיין טען שהתאריך חסר מקור. 

ביום זה פוקדים את הקבר עשרות אלפי יהודים המקיימים הילולה ותפילה המונית. משטרת ישראל מפעילה ביום זה מערך אבטחה מתוגבר במקום לאורך דרכי הגישה מועצת בתי העלמין היהודיים בירושלים מפעילה במקום "הכנסת אורחים".

==גלריית תמונות==
<gallery widths="150px" heights="150px" perrow="4">
קובץ:הברטנורא (2).JPG|תצפית על הקבר מלמעלה
קובץ:הברטנורא.JPG|המונים פוקדים את הקבר ביום ההילולה
קובץ:הברטנורא (4).JPG|מערת הקבורה
קובץ:הברטנורא (3).JPG|חסיד על המצבה
</gallery>
==לקריאה נוספת==
*קברי צדיקים בארץ ישראל - בערך קבר עובדיה מברטנורא.
*מדריך כרטא להר הזיתים - 1999.
*יהושע מונדשיין [http://www.shturem.net/index.php?section=artdays&id=1361 תעלומת מערת הפלאות השכוחה], אתר שטורעם.

==קישורים חיצוניים==
 
*[http://2424.co.il/read_gallery.php?n_id=1281 תמונות מהקבר]
*
*משה דוד גאון, יהודי המזרח בארץ ישראל, כרך ב', עמ' 291 ([http://www.hebrewbooks.org/pdfpager.aspx?req=36724&st=&pgnum=299&hilite= עמ' 299] באתר היברובוקס)
*[https://web.archive.org/web/20170525094838/http://mountofolives.co.il/he/deceased_card/%D7%A8%D7%91%D7%99-%D7%A2%D7%95%D7%91%D7%93%D7%99%D7%94-%D7%9E%D7%91%D7%A8%D7%98%D7%A0%D7%95%D7%A8%D7%90 כרטיס קבר באתר הר הזיתים]

==הערות שוליים==

קטגוריה:בית הקברות היהודי בהר הזיתים
קטגוריה:קברי צדיקים בירושלים
קטגוריה:ירושלים: מערות קבורה
מיליון רסיסים קטנים

מיליון רסיסים קטנים הוא ספר אוטוביוגרפי לכאורה מאת הסופר ג'יימס פריי. הספר הפך לרב-מכר בארצות הברית, ובהמשך נודע בשל סערה תקשורתית סביב גילויים של תחקירנים כי חלק מהפרטים בו בדויים.

הספר מספר על קורותיו של ג'יימס פריי, שבגיל 23 נכנס למוסד גמילה אחרי שהתמכר לאלכוהול וסמים קשים. הספר יצא לאור בשנת 2003 במהדורה הראשונה ובשנת 2006 במהדורה שנייה בתוספת הערת המחבר בהוצאת כנרת, זמורה-ביתן. מיליון רסיסים קטנים פורסם לראשונה בזכות תוכניתה של אופרה וינפרי.

==גילוי התרמית==
בסוף 2005 אתר האינטרנט סמוקינג גאן נתבקש על ידי אחד מגולשיו לפרסם את פספורט הכלא של פריי, אך המשימה של תחקירני האתר הפכה קשה במיוחד כשהסתבר כי פריי מעולם לא ישב בכלא. בספרו טוען פריי כי ישב בכלא במשך 87 ימים, כאשר למעשה בילה רק מספר שעות בחדר ההמתנה של בית מעצר, לאחר שנמצא נוהג בשכרות; הוא שוחרר בערבות על ידי חבר.

עוד הסתבר כי מסכת ההתנגשויות האלימה שלו עם אנשי חוק הייתה פרי דמיונו, כמו גם התיאור הגרפי המצמרר של טיפול שורש שהתבצע כביכול בשיניו הקדמיות ללא הרדמה. פריי טען כי רופא השיניים אמר לו כי סמים מכל סוג שהוא אסורים על משתמשים בגמילה ולכן אין באפשרותו לתת לו הרדמה כללית או מקומית, ואף קשר אותו ברצועות פלסטיק לכיסא המטופל כדי שלא ישתולל בזמן הטיפול הקשה. עם זאת, מנהל מרכז הגמילה הכחיש בשידור כי נעשות פרוצדורות רפואיות במטופלי מרכזי הגמילה בלא הרדמה.

לאחר שהתגלתה התרמית רואיין ג'יימס פריי בתוכניתה של אופרה וינפרי, והודה ששיקר לקוראיו. הוצאת הספרים רנדום האוס עצרו מיד את הוצאת הספר וחידשו את ההוצאה רק לאחר הוספה של הערת המחבר, בה כותב פריי בין היתר כי הספר נכתב מזיכרונו ויש רופאים הטוענים כי ייתכן וזיכרונו פגום. כמו כן הוסיף כי הוא "מתנצל מעומק הלב" בפני הקוראים שהתאכזבו משינוי הפרטים בסיפור. בנוסף להערת המחבר, הודפס הספר כאשר בכריכתו נכתב "מבוסס על סיפור אמיתי", בניגוד ל"סיפור אמיתי" שנכתב בהוצאה הראשונה.

==קישורים חיצוניים==
* 
* 
* 
* 

קטגוריה:אוטוביוגרפיות
קטגוריה:ספרים אמריקאיים
קטגוריה:ספרי 2003
קטגוריה:ספרי רנדום האוס
קטגוריה:ספרי הוצאת כנרת
זהרה ראהנאווארד

זהרה ראהנאווארד (בפרסית: زهرا رهنورد; תעתיק מדויק: זהרא רהנורד; נולדה ב-31 באוקטובר 1945) היא פוליטיקאית, סופרת ואמנית איראנית. נשואה לראש ממשלת איראן לשעבר מיר-חוסיין מוסאווי. ראהנאווארד הייתה במעצר בית, יחד עם בעלה, מפברואר 2011 למאי 2018, לאחר שהובילו את המהפכה הירוקה.

== ביוגרפיה ==
=== השכלה ===
ראהנאווארד נולדה בבורוג'רד. ראהנאווארד קיבלה תואר ראשון ושני באמנות וארכיטקטורה מאוניברסיטת טהראן. היא עשתה תואר שני נוסף ודוקטורט מאוניברסיטת אזאד האסלאמית במדע המדינה. ראהנאווארד הייתה בין המהפכנים הראשונים נגד השאה. בשנים האחרונות לשלטונו של השאה, היא הייתה קרובה לעלי שריעתי, מהאידאולוגים של האופוזיציה לשלטון שעודד את הצעירים להתחבר לזוג ראהנאווארד

=== קריירה ===
בשנות השמונים בשעה שבעלה, מיר-חוסיין מוסאווי, כיהן כראש ממשלה, ראהנאווארד הקימה את האגודה הבינלאומית של נשים מוסלמיות ב-1987 ומונתה למנהלת אגודת הנשים התרבותית והחברתית שהייתה זרוע של משרד המדע. ב-1990 היא מונתה לחברה במועצה העליונה של המהפכה התרבותית שמטרתה לשמר את התרבות והחינוך האיסלמי באירן. ראהנאווארד טענה כי התרבות המערבית מחפצנת נשים ואילו האסלאם לא. ב-1999 היא הביעה דעות יותר מתונות כלפי מעמדן של נשים באיראן. בראיון שנתנה למגזין הנשים היחיד הפרסית באיראן, זאנן, אמרה שהיחס אל הנשים האיראניות הוא כמו אל המין השני. באמירתה רמזה ראהנאווארד אל ספרה של הפמיניסטית הצרפתייה, סימון דה בובואר, המין השני.

ראהנאווארד כיהנה כנשיאת אוניברסיטת אלזהרא, אוניברסיטה ממלכתית לנשים בלבד, בטהראן בין השנים 1998 ל-2006, וכיועצת פוליטית לנשיא איראן לשעבר, מוחמד ח'אתמי. ראהנאווארד הייתה האישה האיראנית הראשונה שמונתה לתפקיד נשיאת אוניברסיטה מאז המהפכה האיראנית ב-1979. היא מונתה לתפקיד על ידי שר המדע, והטכנולוגיה והטכנולוגיה לשעבר, מוסטפא מואין. לאחר בחירתו של הנשיא מחמוד אחמדינז'אד ב -2005, אנשי ממשל רפורמיסטים הועברו מתפקידיהם, בניהם גם ראהנאווארד שסיימה או תפקידה כנשיאת אוניברסיטת אלזהרא ב -2006.

בבחירות 2009 לנשיאות איראן, ראהנאווארד, השתתפה באופן פעיל בקידום הקמפיין של בעלה. היא הייתה האישה הראשונה שלקחה חלק פעיל בקמפיין הבחירות של בעלה מאז המפכה ב-1979. היא אף ארגנה עצרות נשים וחוגי בית לנשים לקידום מועמדותו. במהלך מערכת הבחירות, אחמדינז'אד פיקפק בתעודותיה האקדמיות ובכך ניסה להחזיר אליו מצביעות. ראהנאווארד איימה לתבוע אותו על הוצאת דיבה.

במהלך מערכת הבחירות, כינו את ראהנאווארד מישל אובמה של איראן. בתגובתה לכינוי אמרה: "אני לא מישל אובמה של איראן, אני זהרה על שם ביתו של הנביא מוחמד. אני מכבדת כל אישה שפעילה [ציבורית]". בעצרות בחירות היא דיברה על שוויון זכויות והיעדרותן של נשים מהמערכת הפוליטית באיראן. לאחר שנודעו תוצאות הבחירות, ניצחונו של אחמדינז'אד בהפרש ניכר את מוסאווי, טענו רבים מתומכי מוסאווי לזיוף התוצאות והחלה תנועת מחאה באיראן. המחאה דוכאה בתחילת 2010 וראהנאווארד ומוסאווי היו במעצר בית, ללא משפט, עד מאי 2018.

=== חיים אישיים ===
ראהנאווארד מקפידה ללבוש צ'אדור שחור. בזמן מסע הבחירות של מוסאווי, היא צולמה עם מטפחת ראש צבעונית מתחת לצ'אדור והידיים שלה לא היו מכוסות לחלוטין. כמו כן היא לא הקפידה לכסות את פנייה בפומבי.

לראהנאווארד שלוש בנות אקדמאיות.

==קישורים חיצוניים==

== הערות שוליים ==

קטגוריה:בני זוג של מנהיגי מדינות
קטגוריה:בני זוג של פוליטיקאים
קטגוריה:פוליטיקאיות איראניות
קטגוריה:סופרות איראניות
קטגוריה:אמניות איראניות
קטגוריה:אמנים איראנים
קטגוריה:ילידות 1945
קבר איתמר בן אהרן הכהן

חסידים ב"קבר איתמר"
אלעזר ולפינחס, תמונה מראשית המאה ה-20]]
קבר איתמר בן אהרן הכהן הוא מבנה הנמצא בעוורתא. מסורת יהודית מצביעה על המקום כקברו של איתמר בן אהרן הכהן.

==קבר איתמר הכהן==
על פי מסורת יהודית, נקבר איתמר ליד גבעת פינחס, דרומית לשכם. סמוך לגבעה נוסד היישוב איתמר המנציח את שמו. 

בשנים האחרונות נבנה על-גבי ציון הקבר מסגד המשמש את תושבי עוורתא. רבים פוקדים את הקבר ביום ההילולה של אהרן הכהן שחל בא' באב, תחת אבטחת כוחות צבא.

העדות הראשונה על מיקום הקבר נמסרה על ידי רבי יעקב השליח שביקר בארץ בסביבות שנת 1235 לספירת הנוצרים (למעלה מ-2,500 שנה אחרי זמן מותו המשוער של איתמר):

אשתורי הפרחי כתב בספרו כפתור ופרח בראשית המאה ה-14 כי הגיע לעוורתא, אשר שם קבורים אלעזר ואיתמר ופינחס ושבעים הזקנים.

ב-1838 ביקר בקברים אליעזר הלוי, והוא כתב תיאור מפורט של האתר.

==ראו גם==
* קבר אלעזר בן אהרן הכהן
* גבעת פינחס

==הערות שוליים==

איתמר
קטגוריה:אתרי המקרא
קטגוריה:שומרונים
קטגוריה:השומרון: אתרים ארכאולוגיים
קטגוריה:הרשות הפלסטינית: מבני דת
ביבליית ירושלים

ביבליית ירושלים (בצרפתית: Bible de Jérusalem) הוא שמה של מהדורת הביבליה, הברית הישנה והברית החדשה, אשר הוכנה באמצע המאה ה-20 בבית הספר הצרפתי למקרא ולארכאולוגיה הקתולי בירושלים. ייחודה הוא בכך שהטקסטים תורגמו לצרפתית מהשפות בהן נכתבו במקור, היינו מעברית, ארמית ומיוונית, ולא מהוולגטה הלטינית. 

תרגומם מחדש של כל ספרי הברית הישנה (לפי מתכונת הוולגטה, כולל ספרי הקאנון המשני) והחדשה החל בבית הספר בשנת 1944, והם פורסמו בהדרגה בין השנים 1945 ל-1955. בשנת 1956 פורסם הקובץ המלא, ועד מהרה הוא נודע כ"ביבליית ירושלים", כינוי שאומץ לאחר מכן באופן רשמי. הכרך מלווה בביאורים ובהסברים, בהפניות לטקסטים רלוונטיים לאורכו, וכן בפרקי הקדמה לכל ספר או קבוצת ספרים. בשל נהירותה ואיכותה הגבוהה זוהי אחת ממהדורות הביבלייה האהודות בקרב קתולים, והיא תפסה במידה רבה את מקומה של ביבליית דואיי-ריימס המסורתית והשמרנית.

ב-1966 תורגם הספר זה לאנגלית (The Jerusalem Bible), ולאחר מכן למספר שפות נוספות, ובהן איטלקית, גרמנית, פורטוגזית, ספרדית ופולנית. ב-1973 יצאה מהדורה צרפתית מחודשת ושוב ב-1998. בין 1997 ל-2003 נסרק הטקסט הצרפתי והועלה לרשת האינטרנט, והוא זמין לכל, לצד מנוע חיפוש מקוון.

==קישורים חיצוניים==

* 
* [http://ebaf.edu/index.php?option=com_content&task=view&id=70&Itemid=41 ביבליית ירושלים באתר בית הספר הצרפתי למקרא ולארכאולוגיה]
* [https://archive.today/20121218054654/http://bibliotheque.editionsducerf.fr/par%20page/84/TM.htm ביבליית ירושלים ברשת]
* [http://www.portstnicolas.org/article.php3?id_article=20 מנוע החיפוש של ביבליית ירושלים] 

קטגוריה:ערכים שבהם תבנית בריטניקה אינה מתאימה
קטגוריה:הברית החדשה
קטגוריה:ספרי 1956
מדינות מקסיקו

מקסיקו היא פדרציה הכוללת 32 ישויות פדרליות. 31 מדינות (estados) ועיר הבירה מקסיקו סיטי השוכנת באזור פדרלי (Distrito Federal) נפרד, בדומה למצב במדינות פדרטיביות אחרות כאוסטרליה וארצות הברית. מדינות מקסיקו מחולקות מנהלית למועצות אזוריות.
מפת מדינות מקסיקו

{| border="1" cellspacing="0" style="border-collapse:collapse;" class="wikitable sortable"
|-
| מס' ||מדינה|| בירה|| שם בשפת המקור || אוכלוסייה נכון לשנת 2020 ||שטח בקמ"ר
|-
|1 || אגואסקליינטס || אגואסקליינטס|| Aguascalientes || 1,425,607 ||5,618
|-
|2 ||באחה קליפורניה ||מקסיקלי|| Baja California ||3,769,020 ||71,446
|-
| 3 ||באחה קליפורניה הדרומית ||לה פאס|| Baja California Sur||798,447 || 73,922
|-
| 4||קמפצ'ה || קמפצ'ה|| Campeche || 928,363 ||57,924
|-
|5 ||צ'יאפס ||טוסטלה גוטיירס|| Chiapas || 5,543,828 || 73,281
|-
|6 ||צ'יוואווה|| צ'יוואווה|| Chihuahua ||3,741,869 ||247,455
|-
|7 ||קואווילה ||סלטיו|| Coahuila ||3,146,771||151,563
|-
|8 || קולימה || קולימה || Colima ||731,391 ||5,625
|-
|9 || דורנגו || דורנגו|| Durango || 1,832,650 || 123,451
|-
|10 ||גואנחואטו || גואנחואטו|| Guanajuato || 6,166,934 || 30,608
|-
|11 ||גררו || צ'ילפנסינגו|| Guerrero || 3,540,685|| 63,621
|-
|12||אידלגו || פצ'וקה|| Hidalgo || 3,082,841 || 20,846
|-
|13 ||חליסקו || גוודלחרה|| Jalisco || 8,348,151 || 78,599
|-
|14 ||מקסיקו || טולוקה|| Estado de México|| 16,992,418 || 22,357
|-
|15||מיצ'ואקאן || מורליה|| Michoacán || 4,748,846 || 58,643
|-
|16 ||מורלוס || קוארנבקה|| Morelos || 1,971,520||4,893
|-
|17 ||נאיאריט ||טפיק|| Nayarit || 1,235,456 ||27,815
|-
|18 ||נואבו לאון ||מונטריי|| Nuevo León || 5,784,442 ||64,156
|-
|19 || ואחאקה || ואחאקה|| Oaxaca || 4,132,148 || 93,758
|-
|20 ||פואבלה || פואבלה|| Puebla || 6,583,278 || 34,310
|-
|21 ||קרטרו || קרטרו|| Querétaro||2,368,467|| 11,691
|-
|22||קינטנה רו || צ'טומל|| Quintana Roo || 1,857,985 || 44,705
|-
|23 ||סן לואיס פוטוסי || סן לואיס פוטוסי|| San Luis Potosí||2,822,255 || 61,138
|-
|24 ||סינלואה || קוליאקאן|| Sinaloa || 3,026,943 || 57,365
|-
|25||סונורה || ארמוסיו|| Sonora ||2,944,840 || 179,355
|-
|26 ||טבסקו || וייארמוסה|| Tabasco||2,402,598	 	||24,731
|-
|27 ||טמאוליפס ||סיודד ויקטוריה|| Tamaulipas || 3,527,735 ||80,249
|-
|28 ||טלקסקלה ||טלקסקלה|| Tlaxcala || 1,342,977 ||3,997
|-
|29 || וראקרוס|| חלפה|| Veracruz||8,062,579 || 71,824
|-
|30 ||יוקטן || מרידה|| Yucatán || 2,320,898 || 39,524
|-
|31 ||סקטקס|| סקטקס|| Zacatecas|| 1,622,138	 	|| 75,275
|-
|32||מקסיקו סיטי<ref></ref>||מקסיקו סיטי|| CDMX || 9,209,944 || 1,485
|-
|}

==קישורים חיצוניים==

* [https://www.inegi.org.mx/app/scitel/Default?ev=9 נתוני אוכלוסין 2020]
==הערות שוליים==

*
מדינות
מקסיקו
קטגוריה:רמת החלוקה המנהלית הראשונה לפי מדינה
רן גלינקא

רן גלינקא (נולד ב-1952) הוא תת-אלוף בצה"ל, כיהן כמפקד שייטת 13 וכקצין החינוך הראשי.

== קורות חייו ==
=== ראשית חייו ===
גלינקא נולד בקיבוץ רמת רחל, בן לאל"ם שמואל גלינקא, שהתפרסם בגבורתו במלחמת העצמאות ונהרג במלחמת סיני. משפחתו עברה לקיבוץ רמת יוחנן ושם גדל וחונך עד לשרותו הצבאי.

=== שירותו הצבאי ===
ב-1969 התגייס לצה"ל והתנדב לשייטת 13. השלים את הכשרת מסלול הלוחם ויצא לקורס קצינים. עם תום הקורס שב לשייטת, שם שימש כמפקד צוות. לאורך שנותיו ביחידה השתתף במבצעים רבים, כסגן מפקד השייטת פיקד על הכוח העיקרי של היחידה במהלך מבצע כחול וחום. ב-1991 החליף את שי ברוש ומונה למפקד השייטת, תפקיד בו כיהן עד 1994. פיקד על השייטת בין היתר במבצע דין וחשבון ובמבצע "מאמץ משותף", בו חיסלו לוחמי השייטת בלבנון את סלימאן עבד אל־רידא, בכיר בארגון אמל. ב-1995 מונה למפקד הנח"ל וב-1997 לקצין החינוך הראשי. 

השתחרר מצה"ל ב-1999 ובדצמבר אותה שנה מונה למנכ"ל משרד מבקר המדינה, אך התפטר לאחר מספר חודשים.

בספטמבר 2001 מונה על ידי רענן כהן, באותה העת השר הממונה על רשות השידור, לשמש המנכ"ל זמני של הרשות. למרות רצונו של כהן למנותו כמנכ"ל קבוע, סירב ראש הממשלה אריאל שרון לאשר את המינוי, על רקע ביקורתו של שרון את אופי השידורים של חדשות הערוץ הראשון והוא סיים את תפקידו במרץ 2002.

גלינקא בעל תואר ראשון בכלכלה ולוגיסטיקה מאוניברסיטת בר-אילן ולימודים לקראת תואר שני בשיווק ומימון.

בשנים האחרונות עוסק ביזמויות טכנולוגיות בתחומים שונים.

== קישורים חיצוניים ==

* [https://web.archive.org/web/20131005082450/http://www.nahal.co.il/Web/Battles/Commanders/674.aspx תא"ל רן גלניקא], קורות חייו באתר הנח"ל.
* אורי אילון, [http://e.walla.co.il/?w=/201/111177/ מיהו רן גלינקא, המנכ"ל הזמני של רשות השידור?], הארץ, 4 בספטמבר 2001 
* 

== הערות שוליים ==

קטגוריה:תתי-אלופים בצה"ל
קטגוריה:מפקדי שייטת 13
קטגוריה:קציני חינוך ראשיים
קטגוריה:מפקדי פיקוד הנח"ל
קטגוריה:מנכ"לי רשות השידור
קטגוריה:עובדי משרד מבקר המדינה
קטגוריה:בוגרי אוניברסיטת בר-אילן
קטגוריה:רמת רחל: אישים
קטגוריה:רמת יוחנן: אישים
קטגוריה:יתומי צה"ל
קטגוריה:ישראלים שנולדו ב-1952
ירון הוכנבוים

ירון הוכנבוים (נולד ב-30 ביוני 1971) הוא כדורגלן עבר ומאמן כדורגל המאמן את הפועל ניר רמת השרון.

== קריירה ==
הוכנבוים, יליד חיפה, שיחק עד גיל 22 שיחק בליגות הנמוכות. לאחר פרישתו אימן במשך שלוש שנים במחלקת הנוער של הפועל חיפה ולאחר מכן מונה למאמן הפועל נחליאל מליגה ב'. בהמשך אימן הוכנבוים במספר קבוצות מהליגה הלאומית, בין היתר בהפועל חדרה, הפועל כפר כנא, הפועל רמת גן, הפועל אשקלון, הפועל נצרת עילית, הפועל רמת השרון, מכבי אחי נצרת והפועל עכו. הוכנבוים הצליח להגיע להישגים ולהעפיל לליגה הלאומית עם הפועל נצרת עלית ב-2002 והפועל עפולה ב-2012. לליגת העל העפיל הוכנבוים עם הפועל עכו ב-2009.

הוכנבוים הגיע להישגים במסגרת משחקי גביע המדינה כשקבוצתו, הפועל עכו מהליגה הלאומית, הדיחה את מכבי תל אביב מהמפעל במרץ 2006. בנוסף הוכנבוים העפיל לחצי גמר גביע המדינה עם הפועל עפולה באפריל 2015.

בעונת 2008/2009 מונה הוכנבוים למאמן הפועל עכו שהייתה אז בליגה הלאומית, והיה ותיק המאמנים בליגה. באותה עונה הצליח להעלות את הקבוצה לליגת העל אחרי שהקבוצה סיימה במקום השני בתום העונה.

ביוני 2009, לאחר שהעלה את הפועל עכו לליגת העל, חתם הוכנבוים על חוזה מחודש עד סוף העונה. בניגוד לתחזיות המוקדמות הצליח הוכנבוים להשאיר את עכו בליגת העל, לאחר עונה די טובה של הקבוצה וזכה למחמאות על הצלחתו להשאיר בליגת העל את הקבוצה עם תקציב השחקנים הנמוך ביותר בליגת העל. בתום העונה נפרד הוכנבוים מעכו בשל מחלוקות כספיות.

במאי 2010 מונה שוב למאמן הפועל נצרת עילית מהליגה הלאומית, אך עזב לאחר מספר מחזורים בשל הליכי פירוק שהחלו כנגד נצרת עילית. בפברואר 2011 מונה הוכנבוים למאמן הפועל רמת גן במקום האחרון בליגת העל, ובתום העונה נשר עמה לליגה הלאומית. בדצמבר 2011 מונה הוכנבוים למאמן הפועל עפולה מליגה א'. בעונת הוביל את הקבוצה למקום הראשון בליגה א' צפון והעפיל עמה לליגה הלאומית.

ב-28 ביוני 2015 מונה שוב למאמן הפועל עכו, וחתם על חוזה לעונה אחת במועדון. ב-20 במרץ 2016 האריך את חוזהו בקבוצה לעונה נוספת אך בתחילת חודש מאי, שני מחזורים לסיום העונה וכשקבוצתו ממוקמת מתחת לקו האדום מרחק נקודה מהמקום ה-11, פוטר מאימון מהקבוצה.

לקראת עונת חתם במכבי שעריים מהליגה הלאומית. ב-22 באוקטובר 2016 פוטר מתפקידו.

ב-4 בדצמבר 2016 מונה למאמנה של הפועל פתח תקווה. במאי 2017 עזב הוכנבוים את פתח תקווה וביוני חתם בהפועל נצרת עילית. בעונת 2018/2019 הובילה הקבוצה את טבלת הליגה במשך רוב העונה, אך לבסוף סיימה במקום השלישי והוכנבוים עזב את תפקידו.

בעונת 2019/2020 חתם בהפועל ניר רמת השרון וב-2020 חזר להפועל נוף הגליל עימה עלה לליגת העל בסוף עונת 2020/2021. ב-5 בינואר 2022 פוטר מאימון הקבוצה.

ב-6 בינואר 2022 מונה למאמן הפועל כפר סבא. לאחר סיום תפקידו בכפר סבא עם תום העונה, מונה ב-22 במאי למנהלה המקצועי של מכבי בני ריינה מליגת העל. ב-7 בספטמבר 2022 פוטר מניהול הקבוצה. ב-19 בספטמבר מונה בפעם השביעית למאמנה של הפועל נוף הגליל.. בינואר 2023 פוטר מתפקידו. ב-11 באפריל 2023 שב לאמן את הפועל ניר רמת השרון.

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:מאמני כדורגל ישראלים
קטגוריה:מאמני הפועל חדרה
קטגוריה:מאמני הפועל אשקלון
קטגוריה:מאמני הפועל נוף הגליל
קטגוריה:מאמני הפועל עכו
קטגוריה:מאמני הפועל רמת גן
קטגוריה:מאמני הפועל עפולה
קטגוריה:מאמני מכבי שעריים
קטגוריה:מאמני הפועל פתח תקווה
קטגוריה:מאמני הפועל כפר סבא
קטגוריה:ישראלים שנולדו ב-1971
הגוש הלאומי

הגוש הלאומי (בצרפתית: Le Bloc national, בערבית: الكتلة الوطنية) הייתה סיעה בפרלמנט הסורי בתקופת המנדט הצרפתי. עמד בראשה האשם אל-אתאסי, אחד מהדמויות הבולטות ביותר של הלאומיות הסורית במאה ה-20.

הגוש הלאומי פעל לקידום כינון עצמאותה של סוריה תוך כדי שיתוף פעולה עם הצרפתים, זאת לאחר הכישלון הגדול של המרד הדרוזי (1925-1928). נושא חשוב נוסף שעמד בראש סדר העדיפויות של הסיעה היה האיחוד המחודש של סוריה ולבנון לאחר שהצרפתים פיצלו את הטריטוריות עם תחילת המנדט שלהם על האזור ב-1920. על רקע זה פיזרו הצרפתים את הפרלמנט הנבחר בסוריה ב-1928. בפרלמנט זה שהיה הפרלמנט הסורי הראשון מאז תקופתו של המלך פייסל הראשון, זכה הגוש הלאומי למספר המושבים הרב ביותר ומאז כוחו הלך והדרדר. 

את הגוש הרכיבו שתי מפלגות עיקריות: מצד אחד מפלגת העם שהייתה מוכוונת יותר לכינון מחדש של המלוכה בסוריה, ומצד שני מפלגת אל-אסתכלאל שהייתה מוכוונת יותר לכינון רפובליקה ערבית סורית. הקבוצה הראשונה הורכבה מנאמניה של משפחת האשם ותפישתם הייתה יותר פאן-ערביות. הקבוצה השנייה דגלה בלאומיות מקומית סורית. ניכר כי ישנם הבדלים משמעותיים בתפישות העולם של הקבוצות, אך שיתוף הפעולה ביניהן נתפש כחיוני על מנת לגבש חזית סורית חזקה מול הצרפתים. 

עקב החלשותו של הגוש ב-1932, אל-אתאסי שם את תמיכתו בבחירות של אותה שנה במחמד עלי אל-עביד שנבחר לנשיאות. כעבור שנתיים משהתברר שאל-עביד מנהל משא ומתן עם הצרפתים לעצמאות סורית הדרגתית תוך כדי הסכמה לנוכחות צרפתית קבועה בסוריה, יזם הגוש שורה של צעדי מחאה שכללו שביתות והפגנות שסיכלו את המהלך. ב-1936 הוכר הגוש כגורם המייצג הבלעדי של העם הסורי ונשלח לפריז לדון בהסכם עצמאות. תוך מספר חודשים הצליח הגוש לגבש את חוזה העצמאות הצרפתי-סורי של 1936 אך זה מעולם לא אושרר בפרלמנט הצרפתי, מה שדחה את קבלת העצמאות הסורית למלחמת העולם השנייה.

למרות הירידה בחשיבות הסיעה בזירה הפוליטית הסורית, אנשיה המשיכו להיות מעורבים במאבק לעצמאותה של סוריה ובפוליטיקה הסורית גם לאחר העצמאות. תרומתה כמפלגת הגג הראשונה לתנועות הלאומיות בסוריה הייתה מכרעת.

==קישורים חיצוניים==
* 

קטגוריה:סוריה: היסטוריה
קטגוריה:סוריה: מפלגות
מחוזות ניקרגואה

מבחינה מנהלית ניקרגואה מחולקת ל-15 מחוזות (departamento) ו-2 אזורים אוטונומיים (regione autónoma). המחוזות מחולקים לנפות.
מפת מחוזות ניקרגואה

{| border="1" cellspacing="0" style="border-collapse:collapse;" class="wikitable sortable"
|-
| מס' ||מחוז|| בירה|| שם בשפת המקור || אוכלוסייה נכון לשנת 2015 ||שטח
|-
|1 || מחוז בואקו|| בואקו|| Boaco||178,582 ||4,177
|-
|2 || מחוז קראסו ||חינוטפה|| Carazo ||190,769 ||1,081 
|-
| 3 || מחוז צ'יננדגה||צ'יננדגה|| Chinandega||429,557 || 4,822 
|-
| 4|| מחוז צ'ונטלס || חואיגלפה|| Chontales ||185,866 ||6,481 
|-
|5 || מחוז אסטלי ||אסטלי|| Estelí ||224,331 || 2,230 
|-
|6 || מחוז גרנדה || גרנדה|| Granada||206,009 ||1,040 
|-
|7 || מחוז חינוטגה ||חינוטגה|| Jinotega||438,413 ||9,222 
|-
|8 || מחוז לאון ||לאון|| León||410,860 ||5,138 
|-
|9 || מחוז מדריס || סומוטו|| Madriz||164,146 || 1,708 
|-
|10 || מחוז מנגואה || מנגואה|| Managua||1,484,462 || 3,465 
|-
|11 || מחוז מסאיה || מסאיה (עיר)|| Masaya||364,168|| 611 
|-
|12|| מחוז מטגלפה|| מטגלפה|| Matagalpa||561,282 || 6,804 
|-
|13 || מחוז נואבה סגוביה || אוקוטל|| Nueva Segovia||253,489 || 3,491 
|-
|14 || מחוז ריבס || ריבס|| Rivas||177,668 || 2,162 
|-
|15|| מחוז ריו סן חואן || סן קרלוס|| Río San Juan ||127,225 || 7,541 
|-
|16 || האזור האוטונומי של הצפון אטלנטי || בילווי|| Región Autónoma del Atlántico Norte||480,874||33,106 
|-
|17 || האזור האוטונומי של הדרום אטלנטי || בלופילדס|| Región Autónoma del Atlántico Sur||385,102 ||27,260 
|-
|}

==קישורים חיצוניים==

קטגוריה:ניקרגואה: חלוקה מנהלית
וילם הראשון, נסיך אורנז'

וילם מאורנז או וילם מאוראניה (בהולנדית: Willem van Oranje; 24 באפריל 1533 – 10 ביולי 1584) שכונה וילם השתקן, נחשב למייסדה של הרפובליקה ההולנדית.

==ביוגרפיה==
פסל של וילם הראשון ב[[האג]] 
פסל של וילם הראשון מאת שארל ואן דר סטפן ב[[פארק פטיט סבלון בבריסל]]
וילם נולד ב-24 באפריל 1533 במבצר דילנבורג שברוזנות נסאו, מדינה שהייתה שייכת באותה תקופה לאימפריה הרומית הקדושה. הוא היה בנו הבכור של וילהלם הראשון, רוזן נסאו-דילנבורג ויוליאנה משטולברג, ויורש העצר של נסיכות אורנז' (אוראניה) . אף על פי שאביו ואמו היו פרוטסטנטים, גודל וילם כקתולי בחצר-המלכות של קרל החמישי אשר הבחין בכשרונותיו המדינאיים. בעניינים מדיניים רבים גילה וילם חכמה שקטה, שזיכתה אותו אחר כך בתואר "השתקן".

בשנת 1566 ירש פליפה השני, מלך ספרד את כס המלכות של אביו, כשליט ספרד והולנד. בשנת 1559 הוא מינה את וילם לסטאדהאודר של מחוזות אוטרכט, צפון הולנד, דרום הולנד וזיילנד. וילם לא יכול היה להשלים עם יחסו הרע של פליפה כלפי הפרוטסטנטים בהולנד, ועד מהרה הפך למנהיג ההתנגדות לשלטון הספרדי. בשנת 1567 נשלח הדוכס מאלבה להולנד על מנת לכפות עליה את מרותו של פליפה. וילם הבין שאם הולנד רוצה לפרוק מעליה את עול השלטון הספרדי, אין לה ברירה אלא להילחם בו.

הניסיונות הראשונים להילחם בשלטון הספרדי נכשלו. בשנת 1576 חתמו שבעה-עשר המחוזות של הולנד, במידה רבה בזכות מאמציו של וילם, על אמנה שבה התחייבו להתאחד נגד ספרד, וכך אילצו את הספרדים לתת להם במידה מסוימת חופש דתי. עשרת המחוזות הדרומיים חתמו על איחוד, בו הכריזו על עצמאותם מספרד.

בשנת 1581 נבחר וילם כשליט על הולנד, כשהוא נשבע אמונים לפליפה כביכול, ולמרות התנגדותו של פליפה למרד, ככלל, ולוילם כפרט, על מנת לשמור על עמימות פוליטית. כעבור שלוש שנים, לאחר פרסום צו רשמי החתום על ידי פליפה והמבטיח כי רוצחו של וילם יקבל תואר אצילות, ב-10 ביולי 1584, נרצח וילם בידי שכיר חרב של פליפה בלתסר ז'ראר. המנון הולנד נכתב לכבודו ונחשב להמנון הלאומי העתיק בעולם.

==משפחתו==
ב-6 ביולי 1551 התחתן וילם עם אנה ואן אגמונט, בתם של מקסימיליאן ואן אגמונט ופרנסואה דה לאנוי. נישואיהם של בני הזוג היו מאושרים, ונולדו להם 3 ילדים:
*מריה (1553–1555)
*פיליפ וילם (1554–1618)
*מריה (1556–1616)

ב-25 באוגוסט 1561 התחתן וילם עם אנה מסקסוניה, בתם של מוריץ, הנסיך הבוחר מסקסוניה ואגנס מהסן, ממנה נולדו לו 5 ילדים:
*אנה (1562)
*אנה (1563–1588)
*מאוריץ אאוגוסט פיליפ (1564–1566)
*מאוריץ (1567–1625)
*אמיליה (1569–1629)

ב-24 באפריל 1575 התחתן וילם עם שארלוט דה בורבון, בתם של לואי, דוכס מונפנסייה וז'קלין דה לונגווי. אף הנישואים הללו היו מוצלחים, ונולדו להם 6 בנות:
*לואיזה יוליאנה (1576–1644)
*אליזבת (1577–1642)
*קתרינה בלגיקה (1578–1648)
*שארלוטה פלנדרינה (1579–1640)
*שארלוטה בראבנטינה (1580–1631)
*אמיליה אנטוורפיאנה (1581–1657)

ב-12 באפריל 1583 התחתן וילם עם לואיז דה קוליני, בתם של גאספאר דה קוליני השני ושארלוט דה לאוואל, ממנה נולד לו בן אחד:
*פרדריק הנדריק (1584–1647)

== אילן יוחסין ==

==קישורים חיצוניים==

* 
* 

קטגוריה:אבירי מסדר גיזת הזהב
קטגוריה:נסיכי אוראניה-נסאו
קטגוריה:אישים הקבורים בכנסייה החדשה בדלפט
קטגוריה:ילידי 1533
קטגוריה:נפטרים ב-1584
גלישת גוף

גולש גוף ב לה-הויה, קליפורניה
גלישת גוף (באנגלית: Bodysurfing) היא פעילות ספורט גלישת גלים ללא שימוש בגלשן אלא בעזרת הגוף בלבד.

כדי לתפוס גלים צריך הגולש להתמקם לקראת בוא הגל ולחתור חזק ולהתיישר עם ידיו מושטות לפנים. וריאציות אחרות הן גלישה מתחת לגל ועליה על הגל, היזרקות על הגל והישפכות איתו, ועוד.

ברחבי העולם מתקיימות תחרויות מסודרות בין גולשים כשהמפורסמות בהן הן - Pipeline Bodysurfing Classic, תחרות המתקיימת בחוף הצפוני של אוהאו שבהוואי ו-The World Bodysurfing Championships, הנערכת מדי שנה בחודש אוגוסט באושנסייד, קליפורניה מאז 1977.

==קישורים חיצוניים==

קטגוריה:ספורט אתגרי
קטגוריה:גלישה
זואיטרופ

העתק מודרני של זואיטרופ ויקטוריאני
זואיטרופ (באנגלית: Zoetrope) הוא מכשיר המייצר אשליה של תנועה באמצעות העברה מהירה של תמונות נייחות אל מול חריצים המשמשים לצפייה. מקור השם הוא בשפה היוונית "גלגל חיים" (מיוונית: "ζωή" (חיים) + "τροπος" (גלגל)). 

הזואיטרופ עשוי מגליל חלול ובו חריצים אנכיים. מתחת לחריצים, בצד הפנימי של הגליל ישנה רצועה ובה סדרה של תמונות. כאשר הגליל מסתובב, הצופה מביט דרך החריצים בתמונות הנמצאות בצד השני של פנים הגליל. כאשר הגליל מסתובב במהירות הנכונה, התוצאה היא אשליה של תנועה. 

הזואיטרופ הומצא בסין במאה ה-2, והומצא בשנית במערב במהלך המאה ה-19, בדומה למכשירים דומים כפנקיסטיסקופ וזואופרקסיסקופ. המצאת המכשיר הייתה חלק מההתפתחות הטכנולוגית שהובילה לבסוף להופעת הראינוע בסוף המאה ה-19.

==קישורים חיצוניים==

* [http://www.mada.org.il/exhibitions/look-again/motion.aspx מתמונה לתנועה] אתר מוזיאון המדע.

קטגוריה:ערכים שבהם תבנית בריטניקה אינה מתאימה
קטגוריה:טכנולוגיות תצוגה
קטגוריה:הנפשה